10.1.2014 Jurnalul Oficial al Uniunii Europene L 7/1 (Acte fără caracter legislativ) REGULAMENTE REGULAMENTUL DELEGAT (UE) NR. 3/2014 AL COMISIEI din 24 octombrie 2013 de completare a Regulamentului (UE) nr. 168/2013 al Parlamentului European și al Consiliului în ceea ce privește cerințele de siguranță în funcționare a vehiculului pentru omologarea vehiculelor cu două sau trei roți şi a cvadriciclurilor (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 168/2013 al Parla- mentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri (!), în special articolul 18 alineatul (3), articolul 20 alineatul (2), articolul 22 alineatul (5), articolul 54 alineatul (3), întrucât: (1) Piaţa internă cuprinde o zonă fără frontiere interne, în cadrul căreia se asigură libera circulație a mărfurilor, a persoanelor, a serviciilor şi a capitalului. În acest scop, se aplică o omologare de tip mai cuprinzătoare din partea UE şi un sistem consolidat de supraveghere a pieţei pentru vehiculele din categoria L, precum și pentru sistemele, componentele și unităţile tehnice separate ale acestora, astfel cum este definit în Regulamentul (UE) nr. 168/2013. (2)  Termenul „vehicule din categoria L” acoperă o gamă largă de tipuri de vehicule cu două, trei sau patru roţi, cum ar fi bicicletele motorizate, bicicletele cu motor cu două și trei roţi, motocicletele cu două și trei roţi, motocicletele cu ataş și vehiculele cu patru roți (cvadricicluri) precum vehiculele rutiere de tip „Quad”, vehiculele pentru toate tipurile de teren și cvadrimobilele. (3) Prin Decizia nr. 97/836/CE a Consiliului (?), Uniunea a aderat la Acordul Comisiei Economice pentru Europa a Organizației Națiunilor Unite privind adoptarea specifi- caţiilor tehnice uniforme pentru vehicule cu roţi, echi- pamente și componente care pot fi montate şi/sau folosite la vehicule cu roți și condițiile pentru () JO L 60, 23.2013, p. 52. () JO L 346, 17.12.1997, p. 78. recunoaşterea reciprocă a omologărilor acordate pe baza acestor specificații („Acordul revizuit din 1958”). Prin Decizia 97/836/CE, Uniunea a aderat de asemenea la Comisia Economică pentru Europa a Naţiunilor Unite (CEE-ONU), regulamentele nr. 1, 3, 4, 6, 7, 8, 10, 11, 12, 13, 14, 16, 17, 18, 19, 20, 21, 23, 25, 26, 28, 31, 34, 37, 38, 39, 43, 44, 46, 48, 58, 66, 73, 77, 79, 80, 87, 89, 90, 91, 93, 97, 98, 99, 100 şi 102. Uniunea a aderat la Regulamentul CEE-ONU nr. 110 privind componentele specifice pentru autovehicule care utilizează gaz natural comprimat (GNC) în sistemul de propulsie și privind vehiculele în ceea ce priveşte instalarea  componentelor  specifice dintr-un  tip omologat pentru utilizarea gazului natural comprimat (GNC) în sistemul de propulsie al acestora. Prin Decizia nr. 2000/710/CE (*), Uniunea a aderat la Regulamentul CEE-ONU nr. 67 privind omologarea echipamentelor specifice ale autovehiculelor care utilizează gaz petrolier lichefiat în sistemul de propulsie. Producătorii solicită omologarea de tip pentru vehiculele din categoria L, sistemele, componentele sau unitățile tehnice separate ale acestora în conformitate cu Regula- mentul (UE) nr. 168/2013. În legislația UE, majoritatea cerințelor privind piesele de schimb sunt preluate din regulamentele CEE-ONU corespunzătoare. Regulamentele CEE-ONU sunt modificate în permanență în conformitate cu progresul tehnologic, iar regulamente respective ale Uniunii trebuie să fie actualizate periodic. Pentru a evita această suprapunere, grupul la nivel înalt CARS 21 a recomandat () înlocuirea mai multor directive ale Uniunii prin includerea şi aplicarea obligatorie a regula- mentelor CEE-ONU corespunzătoare în dreptul Uniunii. () JO L 290, 17.11.2000, p. 29. (*) Raport publicat de către Comisie în 2006 cu titlul „CARS 21: A Competitive Automotive Regulatory System for the 21st century”.